[bookmark: _Hlk166587205]VENDIM
Nr. 498, datë 1.8.2024

PËR DISA SHTESA DHE NDRYSHIME NË VENDIMIN NR. 285, DATË 19.5.2021, TË KËSHILLIT TË MINISTRAVE, “PËR MIRATIMIN E RREGULLAVE TË PROKURIMIT PUBLIK”, TË NDRYSHUAR[footnoteRef:2] [2:  Ky vendim është përafruar pjesërisht me:
- Direktivën 2014/24/BE të Parlamentit Evropian dhe të Këshillit, datë 26 shkurt 2014, “Për prokurimin publik dhe që shfuqizon direktivën 2004/18/KE”, të ndryshuar. Numri CELEX 32014L0024, Fletorja Zyrtare e Bashkimit Evropian, seria L, nr. 94, datë 28.3.2014, f. 65–242.
- Direktivën 2014/25/BE të Parlamentit Evropian dhe të Këshillit, datë 26 shkurt 2014, “Për prokurimin nga subjektet që veprojnë në sektorët e ujit, energjisë, transportit dhe shërbimeve postare dhe që shfuqizon direktivën 2004/17/KE”, të ndryshuar. Numri CELEX 32014L0025, Fletorja Zyrtare e Bashkimit Evropian, seria L, nr. 94, datë 28.3.2014, f. 243–374.
- Direktivën e Këshillit 89/665/KEE, datë 21 dhjetor 1989, “Mbi koordinimin e ligjeve, rregulloreve dhe dispozitave administrative, në lidhje me zbatimin e procedurave të rishikimit për dhënien e kontratave të furnizimit publik dhe punëve publike ”, të ndryshuar. Numri CELEX 31989L0665, Fletorja Zyrtare e Bashkimit Evropian, seria L, nr. 395, datë 30.12.1989, f. 33–35.
- Direktivën e Këshillit 92/13/KEE, datë 25 shkurt 1992, “Mbi koordinimin e ligjeve, rregulloreve dhe dispozitave administrative, në lidhje me zbatimin e rregullave të Komunitetit për procedurat e prokurimit të enteve që operojnë në sektorët e ujit, energjisë, transportit dhe telekomunikacionit”, të ndryshuar. Numri CELEX 31992L0013, Fletorja Zyrtare e Bashkimit Evropian, seria L, nr. 76, datë 23.3.1992, f. 14–20] 


Në mbështetje të nenit 100 të Kushtetutës dhe të neneve 7, pika 2, 13, pika 1, shkronja “a”, 14, pika 3, 17, pikat 1 e 2, 21, pika 4, 23, shkronjat “c” dhe “gj”, 33, pika 2, 34, pika 2, 35, pika 3, 41, pika 2, 42, pikat 1 e 3, shkronja “a”, 43, pikat 1, 4, shkronja “a”, e 7, 44, pika 1, 50, pikat 1, 2 e 7, 54, pika 1, 56, pika 4, 57, pikat 1 e 2, shkronja “c”, 58, pika 2, 71, pikat 1 e 2, shkronja “c”, 72, pika 1, 74, pika 1, 76, pika 3, 78, pika 3, 82, pikat 1 e 5, 93, pika 5, 109, pika 1, 110, pika 3, 111, pika 1, 112, pika 2, 113, pika 1, 114, pika 5, 115, pika 2, 116, pika 4, 122, pika 1, 124, pikat 2, 3 e 6, 125, pikat 1 e 2, 131, pika 2, e 132, pika 2, të ligjit nr. 162/2020, “Për prokurimin publik”, të ndryshuar, me propozimin e Kryeministrit, Këshilli i Ministrave

VENDOSI:

Në tekstin bashkëlidhur vendimit nr. 285, datë 19.5.2021, të Këshillit të Ministrave, “Për miratimin e rregullave të prokurimit publik”, të ndryshuar, bëhen këto shtesa dhe ndryshime: 

Neni 1

Në pikën 2, të nenit 2, “Dokumentimi i procesit”, bëhen shtesat dhe ndryshimet e mëposhtme:
1. Në shkronjën “c”, pas fjalëve “... dhe specifikimeve teknike ...” shtohen “... /termat e referencës ...”.
2. Në fund të shkronjës “l” shtohen fjalët “... sipas parashikimeve të LPP-së.”.
3. Shkronja “ll” ndryshohet, si më poshtë vijon:
“ll) Raportin për zbatimin e kontratës, sipas parashikimeve në LPP.”.

Neni 2

Në nenin 3, “Regjistri i parashikimeve të procedurave të prokurimit publik”, bëhen ndryshimet dhe shtesa e mëposhtme:
1. Në pikën 3, në fjalinë e dytë, paragrafi i parë, fjalët “... nga miratimi i ligjit për buxhetin për vitin ushtrimor pasardhës ...” zëvendësohen me “... nga miratimi i detajimit të buxhetit ...”.
2. Në fund të pikës 3 shtohet paragrafi, me këtë përmbajtje:

“Kur procedura e prokurimit kryhet nga organi qendror blerës apo ofruesi i shërbimit privat në emër dhe për llogari të autoritetit/entit kontraktor, ky i fundit përzgjedh njërin prej tyre, sipas rastit, në regjistrin e parashikimeve të procedurave të prokurimit.”.
3. Në paragrafin e tretë, të pikës 5, fjalët “... e krijimit të tij në sistem ...” zëvendësohen me “... nga dërgimi i tij për publikim në sistem ...”.

Neni 3

Në pikën 5, të nenit 4, “Regjistri i realizimit të procedurave të prokurimit”, pas fjalëve “... të kryer nga organi qendror blerës ...,” shtohen “... apo ofruesit të shërbimit të prokurimit privat ...”.

Neni 4

Në nenin 6, “Buletini i Njoftimeve Publike”, bëhen shtesa dhe ndryshimi i mëposhtëm:
1. Në fund të paragrafit të dytë, të pikës 1, shtohet paragrafi, me këtë përmbajtje:
 “Në fund të çdo muaji, një kopje elektronike e buletineve të njoftimeve publike respektive, të publikuara çdo të hënë, i dërgohet Bibliotekës Kombëtare.”.
2. Shkronja “c”, e pikës 2, ndryshohet, si më poshtë vijon:
 “c) lista e operatorëve ekonomikë të përjashtuar nga e drejta për të fituar kontrata publike, si dhe arsyet e këtij përjashtimi, në bazë të nenit 78, të LPP-së”.

Neni 5

Në pikën 3, të nenit 7, “Rregulla të përgjithshme për formën dhe për mënyrën e shpalljes së njoftimeve”, pas fjalëve “... të argumentimit të specifikimeve teknike ...” shtohen “.../termat e referencës ...”.

		Neni 6

Neni 11, “Kufijtë monetarë”, ndryshohet, si më poshtë vijon:

“Neni 11
Kufijtë monetarë

1. Kufijtë monetarë janë vlera monetare në bazë të të cilave përcaktohen rregullat procedurale, kryesisht në përcaktimin e afateve kohore në procedurat e prokurimit publik të sektorit klasik e sektorial për punë, shërbime, mallra, si dhe konkurset e projektimit. 
2. Kufijtë monetarë ndahen në:
a) kufiri i lartë monetar për sektorin klasik dhe kontratat sektoriale;
b) kufiri i ulët monetar për sektorin klasik dhe kontratat sektoriale;
c) kufiri monetar për shërbimet sociale dhe shërbime të tjera specifike;
ç) kufiri monetar për prokurimet me vlerë të vogël.
3. Vlerat e kufijve monetarë përcaktohen me vendim të Këshillit të Ministrave, sipas parashikimeve të LPP-së.
4. Për veprimtari të përcaktuara në ceremonialin zyrtar të Republikës së Shqipërisë, si dhe për artikuj e shërbime protokollare, sipas legjislacionit në fuqi, përcaktohen rregulla të posaçme me vendim të Këshillit të Ministrave.”.

Neni 7

Në pikën 2, të nenit 20, “Njoftimet e konkursit të projektimit”, pas nënndarjes “...- numrin dhe vlerën e çmimeve” shtohet nënndarja “... - vlerën e përafërt për hartimin e projektit të zbatimit, nëse është rasti;”.

Neni 8

Në nenin 23, “Njoftimi i modifikimit të kontratës gjatë kohëzgjatjes së saj”, bëhen këto ndryshime:
1. Pika 1 ndryshohet, si më poshtë vijon:
 “1. Kur autoriteti/enti kontraktor modifikon një kontratë ose marrëveshje kuadër të lidhur në përfundim të procedurave që parashikon LPP-ja dhe këto rregulla, duhet të pasqyrojë modifikimin në sistemin e prokurimit elektronik.”.
2. Pika 4 ndryshohet, si më poshtë vijon:
 “4. Autoriteti/enti kontraktor, në rast se ka modifikuar marrëveshjen kuadër apo kontratën, sipas shkronjave “b” dhe “c”, të pikës 1, të nenit 127, të LPP-së, duhet të dërgojë për publikim një njoftim për ndryshimin e marrëveshjes kuadër apo kontratës gjatë kohëzgjatjes së saj, në Buletinin e Njoftimeve Publike, brenda 5 (pesë) ditëve, nga data në të cilën ka bërë modifikimin e kontratës fillestare.”.

Neni 9

Në nenin 24, “Udhëzimet për ofertuesit/kandidatët”, bëhen ndryshimet e mëposhtme:
1. Fjalia e dytë, e pikës 2, ndryshohet, si më poshtë vijon: 
 “Operatorët ekonomikë mund të paraqesin ofertat e tyre në gjuhët shqip ose anglisht. Një ofertë është e kualifikueshme edhe nëse një pjesë e dokumentacionit të saj mund të jetë në gjuhën shqipe dhe një pjesë në gjuhën angleze.”.
2. Në pikën 4, fjalët “... mund të konvertojë ...” zëvendësohen me fjalën “... konverton ...”, si dhe fjalët “... monedhë ndërkombëtare ...” zëvendësohen me “... monedhë e huaj ...”.

Neni 10

Neni 25, “Kriteret e përgjithshme të kualifikimit/pjesëmarrjes”, ndryshohet, si më poshtë vijon: 

 “Neni 25
Kriteret e kualifikimit

1. Kriteret e përgjithshme të kualifikimit, sipas parashikimeve të nenit 76, të LPP-së, si dhe kriteret e veçanta të kualifikimit, sipas parashikimeve të nenit 77, të këtij ligji, për sa kërkohet nga autoriteti/enti kontraktor, janë të detyrueshme për t’u plotësuar nga çdo operator ekonomik pjesëmarrës në një procedurë prokurimi. 
Këto kritere synojnë sigurimin e ofertimit nga operatorë ekonomikë të përgjegjshëm, të cilët janë krijuar dhe veprojnë sipas legjislacionit shqiptar në fuqi apo legjislacionit të shtetit të origjinës.
2. Në procedurat e prokurimit me faza, operatori ekonomik, në fazën e parë, duhet të plotësojë kriteret për kualifikim, të parashikuara në nenin 76, si dhe nenin 77, të LPP-së, për sa kërkohet nga autoriteti/enti kontraktor për t’u kualifikuar në fazën tjetër.
3. Autoritetet/entet kontraktore janë të detyruara që në hartimin e kritereve të veçanta të kualifikimit, sipas parashikimeve të nenit 77 të LPP-së, si edhe në hartimin e specifikimeve teknike, sipas parashikimeve të nenit 36, të LPP-së, të zbatojnë, përveç këtyre rregullave për prokurimin publik, edhe detyrimet e përcaktuara në legjislacionin përkatës në fushat, si më poshtë vijon: 
a) Kërkesat minimale të performancës së energjisë, siç përcaktohet në legjislacionin në fuqi për eficiencën e energjisë dhe për performancën energjetike në ndërtesa, konsumin e energjisë dhe burimeve të tjera të produkteve me ndikim në energji, përfshirë parashikimet për përdorimin e etiketave për produktet me ndikim në energji; 
b) Specifikimet teknike për produkte të caktuara, siç përcaktohet në aktet ligjore dhe nënligjore të fushës, me qëllim përmirësimin e performancës energjetike dhe uljen e ndikimit në mjedis; 
c) Çdo parashikim tjetër që buron nga legjislacioni mjedisor, energjetik, social dhe i punës.”. 

Neni 11

Në nenin 26, “Formulari përmbledhës i vetëdeklarimit”, bëhen këto ndryshime dhe shtesa: 
1. Në pikën 2 bëhen ndryshimi dhe shtesat e mëposhtme:
a) Shkronja “ç” ndryshohet, si më poshtë vijon:
“ç) operatori ekonomik nuk është shpallur fajtor për shkelje të rëndë profesionale, për sa kohë që nuk është parashkruar, sipas legjislacionit në fuqi.”.
b) Pas shkronjës “k” shtohen shkronjat “l” dhe “ll”, me këtë përmbajtje:
“l) operatori ekonomik ka regjistruar pronarët përfitues në regjistrin e pronarëve përfitues, sipas parashikimeve të legjislacionit në fuqi;
ll) operatori ekonomik i regjistruar në regjistrin tregtar shqiptar zbaton detyrimet që rrjedhin nga legjislacioni në fuqi për pagat bazë referuese për kategori profesioni për punonjësit e pajtuar në punë.”.
2. Paragrafi i parë, i pikës 6, ndryshohet, si më poshtë vijon:
 “Në procedurat e prokurimit me një fazë, përpara publikimit të njoftimit të fituesit dhe nisjes së afateve të ankimit, autoriteti/enti kontraktor i kërkon ofertuesit të kualifikuar i pari dorëzimin e dokumenteve provuese, të parashikuara në shkronjat “a”, “b”, “d”, “dh”, “e”, “h”, “i” dhe “j”, të pikës 2, të këtij neni, si dhe dokumentet e tjera shoqëruese të ofertës, të dorëzuara në rrugë elektronike. 
Në procedurat e prokurimit me faza, ky dokumentacion i kërkohet të gjithë kandidatëve të kualifikuar në fazën e parë, përpara nisjes së afateve të ankimit. 
Ofertuesi i kualifikuar i pari, përpara publikimit të njoftimit të fituesit dhe nisjes së afateve të ankimit, duhet të dorëzojë dokumentet provuese, të cilat duhet të jenë në origjinal ose në kopje të njësuara me origjinalin. 
Për dokumentet e ofertës, të ngarkuara në sistemin e prokurimit elektronik, ofertuesi i kualifikuar i pari duhet t’i paraqesë këto dokumente në origjinal ose të njësuara me origjinalin. 
Gjithashtu, dokumentet provuese, që do të paraqiten për të provuar vetëdeklarimet e bëra, duhet të paraqiten në origjinal ose të njësuara me origjinalin dhe të provojnë gjendjen faktike të ofertuesit në kohën e ofertimit të tij.”. 

Neni 12

Në pikën 7, të nenit 30, “Sigurimi i ofertës”, fjalët “... sipas pikës 6, të këtij neni, ...” zëvendësohen me “... sipas shkronjave “b” dhe “c”, të pikës 6, të këtij neni ...”.

Neni 13

Në nenin 32, “Njoftimi i fituesit”, bëhen këto ndryshime dhe shtesa:
1. Pika 1 ndryshohet, si më poshtë vijon:
 “1. Jo më vonë se 7 (shtatë) ditë pas përfundimit të procedurës së vlerësimit të ofertave, autoriteti ose enti kontraktor publikon në sistemin e prokurimit elektronik njoftimin e fituesit, pas publikimit të të cilit fillojnë afatet e ankimit. Në rastin e procedurave të prokurimit, që zhvillohen ose përfundohen në formë shkresore, ky njoftim publikohet në Buletinin e Njoftimeve Publike.”.
2. Në pikën 2, fjalët “... në sistemin e prokurimit elektronik ...” zëvendësohen me “... sipas pikës 1, të këtij neni, ...”.
3. Në pikën 3, pas fjalëve “Njoftimi i fituesit për kontratën ...” shtohen “... sipas pikës 1, të këtij neni, ...”.
4. Në pikën 4, pas fjalëve “Njoftimi i fituesit për marrëveshjen kuadër ...” 
shtohen “... sipas pikës 1, të këtij neni, ...”.
5. Pika 5 ndryshohet, si më poshtë vijon:
[bookmark: _Hlk170290312] “5. Pas përfundimit të afateve të ankimit ose procesit të ankimit, nëse ka një të tillë, autoriteti/enti kontraktor harton njoftimin e fituesit të procedurës me të cilin njofton operatorin ekonomik fitues për vijimin e hapave të mëtejshëm drejt nënshkrimit të kontratës apo marrëveshjes kuadër. Këto njoftime përmbajnë informacionin e përcaktuar në pikat 3 dhe 4, të këtij neni.”. 

Neni 14

Në pikën 1, të nenit 36, “Sigurimi i kontratës”, bëhen ndryshimi dhe shtesa e mëposhtme: 
1. Në fjalinë e tretë, fjalët “... e licencuar nga shteti për të ushtruar këtë veprimtari ...” zëvendësohen me “... të licencuara nga autoritetet kompetente ...”.
2. Pas fjalisë së dytë shtohet fjalia, me këtë përmbajtje: 
“Në çdo rast, autoriteti ose enti kontraktor pranon mundësinë e pagesës nga ofertuesi në vlerë monetare në llogarinë e autoritetit ose entit kontraktor.”.

Neni 15

[bookmark: _Hlk167725439]Në nenin 38, “Njoftimi i anulimit”, bëhen këto ndryshime:
1. Pika 1 ndryshohet, si më poshtë vijon:
“1. Jo më vonë se 3 (tri) ditë nga marrja e vendimit për anulimin e procedurës së prokurimit, autoriteti ose enti kontraktor harton njoftimin e anulimit, i cili dërgohet për publikim në sistemin e prokurimit elektronik dhe u komunikohet të gjithë kandidatëve ose ofertuesve. Në rastin e procedurave të prokurimit, që zhvillohen ose përfundohen në formë shkresore, ky njoftim publikohet në Buletinin e Njoftimeve Publike. 
Me publikimin e këtij njoftimi, operatorëve ekonomikë iu lind e drejta e ankimit, sipas parashikimeve në LPP dhe në këto rregulla.”.
2. Në pikën 2, pas fjalëve “Njoftimi i anulimit ...” shtohen “... sipas parashikimeve të pikës 1, të këtij neni, ...”.

Neni 16

Në paragrafin e fundit, të pikës 5, të nenit 39, “Kërkesa të veçanta për kontratat për punë publike”, pas fjalëve “..., e shoqëruar me fatura tatimore ...” shtohen “... të deklaruara në organet tatimore ...”.

Neni 17

Në nenin 40, “Kërkesa të veçanta për kontratat e mallrave”, bëhen shtesa dhe ndryshimi i mëposhtëm:
1. Në paragrafin e dytë, të pikës 4, pas fjalëve “... fatura tatimore të shitjes, të plotësuara sipas kërkesave të legjislacionit në fuqi, ...” shtohen “... dhe të deklaruara në organet tatimore ...”.
2. Fjalia e pestë, e shkronjës “a”, të pikës 6, ndryshohet, si më poshtë vijon:
“Mostrat i kthehen ofertuesit, me kërkesën e tij, brenda 30 (tridhjetë) ditëve, pas nënshkrimit të kontratës ose marrëveshjes kuadër, me kusht që kontrata në fjalë ose marrëveshja kuadër të mos jetë objekt i shqyrtimit administrativ apo gjyqësor.”.

Neni 18

Në pikën 3, të nenit 41, “Kërkesa të veçanta për kontratat e shërbimeve”, bëhen shtesa dhe ndryshimi i mëposhtëm:
1. Në paragrafin e dytë, pas fjalëve “... ose/dhe faturave tatimore të shitjes, të plotësuara sipas kërkesave të legjislacionit në fuqi, ...” shtohen “... dhe të deklaruara në organet tatimore ...”.
2. Paragrafi i katërt ndryshohet, si më poshtë vijon:
“Në rastin e prokurimit të shërbimeve me natyrë intelektuale, ku nuk mbizotërojnë aspektet fizike të veprimtarisë dhe që kërkojnë ekspertizë të posaçme, si përvojë e mëparshme për shërbimet e ngjashme me objektin e prokurimit, do të njihen dhe/ose shërbimet e ngjashme me fushat përkatëse të ekspertizës, pjesë e objektit të prokurimit.”.
 
Neni 19

Në nenin 43, “Kërkesat për kapacitetet ekonomiko-financiare”, bëhen ndryshimi dhe shtesa e mëposhtme: 
1. Në shkronjën “c”, të pikës 2, fjalët “... dhe në procedurat e prokurimit “Shërbim konsulence” ...” zëvendësohen me “... dhe në kontratat e shërbimit me natyrë intelektuale, ku nuk mbizotërojnë aspektet fizike të veprimtarisë dhe që kërkojnë ekspertizë të posaçme ...”.
2. Në fund të pikës 4 shtohet fjalia, me këtë përmbajtje: 
 “Nëse kërkohen bilance të tri viteve të fundit, kërkesa konsiderohet e përmbushur nëse në dy bilancet e njëpasnjëshme të kërkuara nuk ka raport negativ ndërmjet aktivit dhe pasivit.”. 

Neni 20

Në nenin 45, “Kriteret për shpalljen e ofertës fituese” bëhen këto ndryshime dhe shtesa:
1. Në pikën 2.1 bëhen ndryshimi dhe shtesa e mëposhtme:
a) Shkronja “a” ndryshohet, si më poshtë vijon:
“a) çmimin e bursës në datën kur është publikuar njoftimi i kontratës së procedurës së prokurimit, i konvertuar sipas kursit zyrtar të këmbimit të Bankës së Shqipërisë të kësaj date.”. 
b) Në fund të pikës 2.1 shtohet fjalia, me këtë përmbajtje: 
 “APP-ja publikon çmimet e bursës së dërguar për publikim nga Drejtoria e Përgjithshme e Doganave.”.
2. Paragrafi i dytë, i pikës 8, ndryshohet, si më poshtë vijon: 
[bookmark: _Hlk164689900] “Në rastin kur oferta ekonomikisht më e favorshme identifikohet në bazë të kostos, autoriteti ose enti kontraktor duhet të argumentojë dhe të dokumentojë vendosjen e çdo kriteri që do të përdorë, si dhe peshën specifike për secilin kriter, konkretisht, pikët që do të ketë çdo kriter dhe mënyrën e llogaritjes së pikëve për ofertuesit e njëpasnjëshëm.
Formula që zbatohet për llogaritjen e pikëve është, si më poshtë:
Po = Pk1+Pk2+Pk3+...
Po – janë pikët totale të ofertës së vlerësuar
Pk1/Pk2/Pk3/... – janë pikët për secilin kriter të vlerësuar, që mund të jetë kriter me trend zbritës ose me trend rritës.
a) Në rastet e vlerësimit të ofertës ekonomikisht më të favorshme, për kriteret me trend zbritës zbatohet formula, si më poshtë:
Pk1= Vmink1 x Pmaxk1/Ok1;
Pk1 _____ pikët e kriterit që vlerësohet;
Vmink1 ____vlera më e ulët e ofruar për kriterin që po vlerësohet;
Pmaxk1 ____ pikët maksimale që i jepen kriterit që vlerësohet;
Ok1 ____ treguesi i ofertës për kriterin që vlerësohet.
b) Në rastet e vlerësimit të ofertës ekonomikisht më të favorshme, për kriteret me trend rritës zbatohet formula, si më poshtë: 
Pk1= Ok1 x Pmaxk1/Vmax k1 
Vmaxk1_____vlera më e lartë e ofruar për kriterin që vlerësohet; 
Pmaxk1 _____ pikët maksimale që i jepen kriterit që vlerësohet;
Ok1 ______ treguesi i ofertës për kriterin që vlerësohet.”.
3. Pas pikës 8 shtohet pika 9, me këtë përmbajtje: 
“9. Në rastin e kontratave për shërbime me natyrë intelektuale, ku nuk mbizotërojnë aspektet fizike të veprimtarisë dhe që kërkojnë ekspertizë të posaçme, kriter për shpalljen e ofertës fituese do të jetë: “oferta ekonomikisht më e favorshme, bazuar në kosto”, ku çmimi do të ketë jo më pak se 20 pikë dhe propozimi teknik jo më pak se 80 pikë. Çdo kriter vlerësohet në një shkallë nga 1 deri në 100 dhe më tej, pesha e tyre kthehet në pikë përkatëse. 
Oferta më e mirë do të jetë sipas kombinimit të pikëve të propozimit teknik dhe propozimit ekonomik. 
Formula e llogaritjes është: Oferta më e mirë = X + Y
Pesha për propozimin teknik: X = (pikët e propozimit teknik x 0.8) 
Pesha për propozimin ekonomik: Y = (pikët e propozimit ekonomik x 0.2)
a) Për kriteret, që mund të përdoren për propozimet teknike, autoriteti ose enti kontraktor mund të marrë parasysh kriteret e mëposhtme:
i. përvojën për punë të ngjashme të konsulentit; 
ii. cilësinë e metodologjisë së propozuar; 
iii. kualifikimet e stafit kryesor të propozuar.
Nënkriteret e kritereve të vlerësimit teknik do të përcaktohen në dokumentet standarde të tenderit për shërbimet.
b) Vlerësimi i propozimeve ekonomike kryhet sipas formulës së mëposhtme: 
Pe – Pikët për propozimin ekonomik;
Çu – Çmimi më i ulët i ofruar;
 Ç – Çmimi ofertues i radhës (duke filluar nga çmimi më i ulët);
Pe = 100 x Çu/Ç (çmimi më i ulët = pikët maksimale për propozimin ekonomik).”.

Neni 21

Shkronja “d”, e pikës 2, të nenit 46, “Llojet e procedurave të prokurimit”, shfuqizohet.

Neni 22

Në shkronjat “a” dhe “c”, të pikës 1, të nenit 52, “Procedura me negocim, pa shpallje paraprake të njoftimit të kontratës”, hiqen fjalët “... shërbimit të konsulencës ...”. 

Neni 23

Neni 54, “Shërbim konsulence”, shfuqizohet.

Neni 24

Pas paragrafit të dytë, të pikës 4, të nenit 56, “Procedura e prokurimit me vlerë të vogël”, shtohet paragrafi, me këtë përmbajtje:
“Në rastin kur në përllogaritjen e fondit përdoret metoda e testimit të tregut, nuk është e domosdoshme të administrohen ofertat e marra në kuadër të këtij procesi, por vetëm treguesit e çmimeve, të cilët dokumentohen në një procesverbal të mbajtur nga komisioni i prokurimit me vlerë të vogël.”.

Neni 25

Në pikën 7, të nenit 62, “Rregulla për prokurimin e marrëveshjes kuadër”, pas fjalës “... epidemitë ...” shtohet “... pandemitë ...”. 

Neni 26

Në nenin 64, “Llojet e marrëveshjes kuadër”, bëhen ndryshimi dhe shtesa e mëposhtme:
1. Paragrafi i fundit, i pikës 3, shfuqizohet.
2. Pas paragrafit të parë, të pikës 4, shtohet paragrafi, me këtë përmbajtje: 
 “Marrëveshjet kuadër me disa operatorë ekonomikë duhet të lidhen me të paktën tre operatorë ekonomikë. Në rast të kundërt, autoritetet/entet kontraktore mund të lidhin marrëveshje kuadër me ata operatorë ekonomikë që i kanë përmbushur të gjitha kriteret, me kusht që të jenë të paktën dy.”.

Neni 27

Në nenin 65, “Dhënia e kontratave sipas marrëveshjes kuadër”, bëhen këto shtesa dhe ndryshime:
a) Në pikën 3, pas fjalëve “ ... njoftimin e fituesit ...” shtohen “ ... pas publikimit të të cilit fillojnë afatet e ankimit ...”.
b) Pika 5 ndryshohet, si më poshtë vijon: 
 “5. Në rastin e marrëveshjeve kuadër, të realizuara nga një autoritet/ent kontraktor në cilësinë e organit qendror blerës, njoftimi i lidhjes së kontratës së parë brenda marrëveshjes kuadër do të dërgohet për publikim nga ky i fundit në sistemin e prokurimit elektronik, ndërsa njoftimi për lidhjen e kontratave të tjera të lidhura gjatë një viti kalendarik (minikontratave), do të krijohen dhe do të dërgohen për publikim nga vetë autoriteti kontraktor përfitues.”.

Neni 28

Në fund të pikës 2, të nenit 66, “Ndryshimi i palëve/përfundimi i marrëveshjes”, shtohet paragrafi, me këtë përmbajtje: 
 “Në rastin kur kontrata e bazuar në marrëveshjen kuadër të lidhur me një operator ekonomik, ku të gjitha kushtet janë të përcaktuara, ndërpritet për faj të operatorit ekonomik, marrëveshja kuadër përfundon, në kushtet kur nuk ka më operator ekonomik palë në këtë marrëveshje.”.

Neni 29

Në nenin 67, “Prokurimi i përqendruar dhe delegimi i prokurimit”, bëhen këto ndryshime dhe shtesa:
a) Paragrafi i parë, i pikës 2, ndryshohet, si më poshtë vijon: 
 “Në përputhje me nenin 53 të LPP-së dhe me qëllim realizimin dhe përdorimin më të mirë të fondeve publike, Këshilli i Ministrave krijon me vendim, organin qendror blerës, i cili do të kryejë procedura prokurimi në emër dhe për llogari të autoriteteve ose enteve kontraktore sipas sektorëve përkatës, të përcaktuara në vendimin e krijimit të tij. Veprimtaria, që organi qendror blerës do të kryejë, duhet të jetë në zbatim të legjislacionit në fuqi për prokurimin publik dhe çdo legjislacioni tjetër të zbatueshëm në fuqi.”.
b) Pika 2.1 ndryshohet, si më poshtë vijon:
 “2.1. Këshilli i Ministrave, sipas pikës 2, të nenit 53, të LPP-së, mund të ngarkojë për procedura të veçanta prokurimi një autoritet ose ent tjetër kontraktor si organ qendror blerës apo si ofrues të shërbimit të prokurimit që do të zhvillojë procedurën e prokurimit për objekte të caktuara.”.

Neni 30

Në nenin 73, “Titullari i autoritetit/entit kontraktor”, bëhen këto shtesa: 
1. Në nënndarjen e dytë, të pikës 1, pas fjalëve “... të përfshira në procesin e prokurimit ...” shtohen “... dhe zbatimin e kontratës ...”.
2. Në pikën 3 shtohet paragrafi, me këtë përmbajtje:
 “Në çdo rast, titullari i autoritetit/entit kontraktor duhet të sigurohet që zyrtarët/nëpunësit e prokurimit të jenë pjesë në vetëm një prej grupeve të punës që do të merren me procesin e prokurimit deri në shpalljen e fituesit pas përfundimit të afateve të ankimit.”.

Neni 31

Në nenin 74, “Personi përgjegjës për prokurimin dhe njësia e prokurimit”, bëhen këto ndryshime: 
1. Shkronja “j”, e pikës 3, shfuqizohet.
2. Pika 4 ndryshohet, si më poshtë vijon:
 “4. Specialisti i fushës ose struktura e posaçme kryen detyrat e mëposhtme, sipas rastit: 
a) hartimi i specifikimeve teknike; 
b) përllogaritja e fondit limit;
c) hartimi i kërkesave për kualifikim lidhur me kapacitetin teknik;
ç) hartimi i kritereve për shpalljen e ofertës fituese, nëse është rasti; 
d) përcaktimi i çdo informacioni tjetër specifik të nevojshëm për objektin e prokurimit (si p.sh., grafiku i livrimit). 
Në rast se detyrat nuk janë kryer nga specialisti i fushës ose struktura e posaçme, ato do të kryhen nga njësia e prokurimit/komisioni i prokurimit me vlerë të vogël, për objektin që prokurohet.”.

Neni 32

Në pikën 1, të nenit 75, “Komisioni i vlerësimit të ofertave”, shtohet paragrafi, me këtë përmbajtje: 
 “Në rastin e prokurimit të kontratave të shërbimit me natyrë intelektuale, ku nuk mbizotërojnë aspektet fizike të veprimtarisë dhe që kërkojnë ekspertizë të posaçme, të gjithë anëtarët e komisionit të vlerësimit të ofertave duhet të jenë ekspertë të fushës së objektit që prokurohet.”.

Neni 33

Pas nenit 75 shtohet neni 75/1, me këtë përmbajtje:

“Neni 75/1
Profesionalizimi i prokurimit publik

1. Shkolla Shqiptare e Administratës Publike në bashkëpunim me Agjencinë e Prokurimit Publik harton kurrikulat e trajnimit, organizon dhe zhvillon modulet e trajnimit në lidhje me prokurimin publik, me cilësi dhe profesionalizëm.
2. Kurrikulat e trajnimit për prokurimin publik organizohen në 4 nivele të njohurive, si më poshtë:
a) niveli bazë;
b) niveli mesatar;
c) niveli i avancuar;
ç) niveli ekspert. 
3. Shkolla Shqiptare e Administratës Publike është institucioni përgjegjës për organizimin e trajnimeve e të testimeve, në lidhje me prokurimin publik dhe pajisjen me certifikatën e trajnimit për nivelin përkatës.
4. Personat përgjegjës për prokurimin, si edhe personat e punësuar në struktura të dedikuara për prokurimin, nëse ka, brenda një autoriteti/enti kontraktor kanë detyrimin të pajisen me certifikatën e njohurive në këtë fushë, të paktën në nivelin bazë, sipas parashikimeve në aktet ligjore dhe nënligjore që lidhen me përshkrimet e punës dhe procedurat e vlerësimit të nëpunësve civilë, për përfitimin dhe përditësimin e njohurive shtesë të nxjerra në zbatim të ligjit për nëpunësin civil.
Parashikimet e akteve të mësipërme janë të vlefshme edhe për personat përgjegjës për prokurimin apo personat e punësuar në struktura të dedikuara për prokurimin në autoritete/ente kontraktore, që nuk janë subjekt i legjislacionit për nëpunësin civil. 
5. Autoriteti/enti kontraktor duhet t’u mundësojë personave përgjegjës dhe personave të punësuar në struktura të dedikuara për prokurimin të marrin pjesë në trajnimin e detyrueshëm bazë në fushën e prokurimit publik dhe/ose dhënien e testimit për pajisjen me certifikatën e njohurive.
6. Autoriteti/enti kontraktor e trajton kohën e shpenzuar nga personi përgjegjës apo punonjësi i përfshirë në procesin e prokurimit si orar të zakonshëm pune dhe e kompenson atë njëlloj sikurse ta kishte shpenzuar atë kohë në punë.
7. Kohëzgjatja e një kurrikule trajnimi është 40 (dyzet) orë.
8. Shkolla Shqiptare e Administratës Publike mban Regjistrin e Personave të Certifikuar në fushën e prokurimit publik dhe një kopje të tij ia dërgon Agjencisë së Prokurimit Publik në mënyrë periodike ose sa herë që kërkohet nga kjo e fundit.
9. Personat përgjegjës ose personat e punësuar në struktura të dedikuara për prokurimin, nëse ka, mund të vendosin të zhvillojnë trajnimin e detyrueshëm bazë ose të kryejnë direkt testimin për marrjen e certifikatës. Me kalimin me sukses të testimit të zhvilluar nga Shkolla Shqiptare e Administratës Publike, personi përgjegjës apo personi i punësuar në struktura të dedikuara për prokurimin pajiset me certifikatën përkatëse, që i përkon nivelit të certifikatës, sipas pikëve të marra në testim. Moskalimi me sukses i testimit nga ana e personit përgjegjës apo personit të punësuar në struktura të dedikuara për prokurimin detyron këta të fundit që të rikryejnë trajnimin e detyrueshëm bazë, në përfundim të të cilit duhet të kryhet përsëri testimi për marrjen e certifikatës.
10. Certifikata e trajnimit, pas kalimit me sukses të testimit përkatës nga personi përgjegjës apo personi i punësuar në struktura të dedikuara për prokurimin, është e vlefshme për 5 (pesë) vjet. Në përfundim të afatit 5-vjeçar, personi përgjegjës apo personi i punësuar në struktura të dedikuara për prokurimin është i detyruar që të trajnohet/të testohet lidhur me rinovimin e certifikatës apo për të kaluar në një nivel më të lartë certifikimi. 
11. Personat, të cilët posedojnë një diplomë master ose doktoraturë në fushën e prokurimit publik, janë të përjashtuar nga detyrimi për certifikim nga Shkolla Shqiptare e Administratës Publike, por regjistrohen automatikisht në Regjistrin e Personave të Certifikuar me paraqitjen e diplomës, si më poshtë:
a) personat me diplomë master, nivel i avancuar;
b) personat me doktoraturë, nivel eksperti.
12. Punonjësit e Agjencisë së Prokurimit Publik dhe të Komisionit të Prokurimit Publik, përveç punonjësve që punojnë në pozicione mbështetëse, janë të përjashtuar nga detyrimi për certifikim nga Shkolla Shqiptare e Administratës Publike, por regjistrohen automatikisht në Regjistrin e Personave të Certifikuar me paraqitjen e njoftimeve nga titullarët e institucioneve, si më poshtë vijon:
a) punonjësit e sapopunësuar dhe me deri 2 (dy) vjet eksperiencë pune, nivel bazë;
b) punonjësit me eksperiencë pune 2–5 vjet, nivel mesatar;
c) punonjësit me eksperiencë pune 5–7 vjet, nivel i avancuar;
ç) punonjësit me eksperiencë pune mbi 7 vjet, nivel eksperti. 
Eksperiencë pune për punonjësit e cilësuar në këtë pikë do të konsiderohet si eksperienca në këto institucione, ashtu edhe në çdo institucion/sektor privat në fushën e prokurimit.
13. Në rast se personat e sipërpërmendur dëshirojnë të kalojnë në një nivel më të lartë certifikimi në fushën e prokurimit publik, mund të ndjekin trajnimin sipas kurrikulës përkatëse ose të hyjnë direkt në testim sipas kalendarit të testimeve të Shkollës Shqiptare të Administratës Publike.
14. Shkolla Shqiptare e Administratës Publike në bashkëpunim me Departamentin e Administratës Publike dhe Agjencinë e Prokurimit Publik, bazuar në kuadrin ligjor në fuqi, harton rregulla procedurale të detajuara lidhur me organizimin e procesit, ku përcaktohen procedurat dhe kriteret për organizimin e trajnimeve, testimeve dhe dhënien e certifikatave në fushën e prokurimit publik.”.

Neni 34

Në nenin 77, “Urdhri i prokurimit”, shtohet paragrafi i parë, me këtë përmbajtje:
 “Urdhri i prokurimit” është akti administrativ i nxjerrë nga autoriteti ose enti kontraktor pas fazës përgatitore të procesit për prokurimin e një objekti të caktuar dhe që konsiderohet momenti i fillimit të procedurës konkrete të prokurimit për objektin.”.

Neni 35

Në pikat 4 dhe 5, të nenit 78, “Hartimi dhe publikimi i dokumenteve të tenderit”, pas fjalëve “... dhe specifikimeve teknike ...” shtohen “... termat e referencës ...”.

Neni 36

Në nenin 82, “Shqyrtimi dhe vlerësimi i ofertave”, bëhen këto shtesa dhe ndryshime:
[bookmark: _Hlk164768350]1. Në pikën 3 bëhen shtesat dhe ndryshimet e mëposhtme:
a) Në fund të shkronjës “a” shtohet fjalia, me këtë përmbajtje: 
 “Në këtë rast, do të korrigjohet edhe shuma në fjalë, e cila ka lidhje me gabimin.”.
b) Në fund të shkronjës “b” shtohet fjalia, me këtë përmbajtje: 
 “Në këtë rast, do të korrigjohet edhe shuma në fjalë, e cila ka lidhje me gabimin.”.
c) Shkronja “c” ndryshohet, si më poshtë vijon: 
 “c) Nëse ka ndonjë mospërputhje ndërmjet shumës në fjalë dhe shumës në shifra, mbizotëron shuma në fjalë. Bën përjashtim nga kjo rregull situata kur shuma në fjalë ka mospërputhje me shumën në shifra, ndërkohë që kjo e fundit nuk ka gabime aritmetike në përllogaritjen e zërave të ofertës.”. 
2. Paragrafi i tretë, i pikës 4, ndryshohet, si më poshtë vijon:
 “Në procedurat e prokurimit me vlerë nën kufirin e lartë monetar, nëse një apo disa oferta vlerësohen si anomalisht të ulëta, komisioni i vlerësimit të ofertave i refuzon ato, duke i skualifikuar nga procedura, pa i kërkuar sqarim ofertuesit/sve. 
Në procedurat e prokurimit me vlerë mbi kufirin e lartë monetar, nëse një apo disa oferta vlerësohen si anomalisht të ulëta, komisioni i vlerësimit të ofertave duhet të kërkojë sqarime nga ofertuesit, përpara se të marrë vendim për kualifikimin ose jo të tyre, në përputhje me nenin 93, të LPP-së. 
Formula që duhet zbatuar për të vlerësuar një ofertë anomalisht të ulët, në rastin kur ekzistojnë tre ose më shumë oferta të vlefshme, është, si më poshtë vijon:
O – Oferta
MO – Mesatarja e ofertave të vlefshme 
N – Numri i ofertave të vlefshme
PR (Zm) – Zbritje e mundshme 
[bookmark: _GoBack]MO = O1 + O2 + O3 + ... On/N
PR = 85 % Mo
Vlera e ofertave të vlerësuara < .. PR ......... rrjedhimisht oferta është anomalisht e ulët.”. 
3. Në paragrafin e gjashtë, të pikës 5, togfjalëshi “... 5 (pesë) ditë ...” zëvendësohet me “... 7 (shtatë) ditë ...”.

Neni 37

Pika 2, e nenit 83, “Njoftimi i fituesit”, ndryshohet, si më poshtë vijon: 
 “2. Jo më vonë se 7 (shtatë) ditë pas përfundimit të procedurës së vlerësimit të ofertave, autoriteti/enti kontraktor publikon njoftimin e fituesit, në përputhje me nenin 97, të LPP-së, pas publikimit të të cilit nisin afatet e ankimit.”.

Neni 38

Pas pikës 4, të nenit 88, “Bashkimi i operatorëve ekonomikë”, shtohet pika 4.1, me këtë përmbajtje: 
“4.1. Në rastin e bashkimit të operatorëve ekonomikë, në prokurimin e kontratave të shërbimit me natyrë intelektuale, ku nuk mbizotërojnë aspektet fizike të veprimtarisë dhe që kërkojnë ekspertizë të posaçme, këto të fundit nuk kanë detyrimin e deklarimit të përqindjes së pjesëmarrjes në bashkim. Secili prej tyre duhet të plotësojë kriteret detyruese për kualifikim sipas nenit 76, të LPP-së, ndërkohë kërkesat për kualifikim sipas përcaktimit të nenit 77, të LPP-së, dhe këto rregulla plotësohen bashkërisht nga i gjithë bashkimi.”. 

Neni 39

Në nenin 94, “Paraqitja e ankesave”, bëhen këto shtesa dhe ndryshime: 
1. Në pikën 1, pas fjalëve “... i cili ka ose ka pasur interes ...” shtohet fjala “... të ligjshëm ...”.
2. Pika 2 ndryshohet, si më poshtë vijon: 
 “2. Operatori ekonomik ankimues dërgon njëkohësisht ankesën në autoritetin ose entin kontraktor dhe Komisionin e Prokurimit Publik në Sistemin e Ankesave Elektronike.”.
3. Paragrafi i dytë dhe i tretë, i pikës 3, ndryshohen, si më poshtë vijon:
 “Ankimuesi është i detyruar të bëjë pagesën e tarifës për llogari të buxhetit të shtetit. Dokumenti bankar, që vërteton pagesën e tarifës përkatëse për ankesën, duhet t’i bashkëlidhet ankimit që ankimuesi do të paraqesë në autoritetin/entin kontraktor dhe Komisionin e Prokurimit Publik, nëpërmjet Sistemit të Ankesave Elektronike. Kur është e mundur, ankimit i bashkëlidhet një kopje e aktit, që kundërshtohet.”. 
4. Paragrafi i dytë, i pikës 4, ndryshohet, si më poshtë vijon:
 “Njoftimi bëhet në Sistemin e Ankesave Elektronike.”. 

Neni 40

Pika 1, e nenit 95, “Veprimet paraprake të Komisionit të Prokurimit Publik”, ndryshohet, si më poshtë vijon: 
 “1. Komisioni i Prokurimit Publik, me marrjen e ankesës në përputhje me këto rregulla e publikon në bazën e të dhënave, përmes ndërveprimit me sisteme të treta, së bashku me të dhënat e mëposhtme:
a) Ankimuesin, adresën dhe NUIS-in; 
b) Të dhëna të plota për procedurën e prokurimit (objekt, numër reference, fond limit, datën e zhvillimit të procedurës).
Në mënyrë që ankesa të bëhet e aksesueshme jo vetëm nga autoriteti ose enti kontraktor, por njëkohësisht edhe nga operatorët ekonomikë të interesuar, KPP-ja publikon:
a) ankesën e plotë në rastin e ankesave për dokumentet e tenderit;
b) arsyet e skualifikimit në rastin e ankesave për vendimin e vlerësimit/klasifikimit përfundimtar;
c) pretendimet mbi kualifikimin/skualifikimin e ofertuesve të tjerë duke referuar vetëm kriteret për të cilat ngrihen pretendime.”. 

Neni 41

Në pikën 1, të nenit 96, “Veprimet paraprake të autoritetit/entit kontraktor”, hiqen fjalët “... me shkrim ...”.

Neni 42

Pas pikës 4, të nenit 97, “Afatet për paraqitjen e ankesave”, shtohet pika 5, me këtë përmbajtje: 
 “5. Në llogaritjen e afateve për paraqitjen e ankesës, sipas përcaktimeve në këtë nen nuk do të përfshihet dita e publikimit të njoftimeve përkatëse.”.

Neni 43

Në nenin 99, “Paraqitja e argumenteve nga operatorët ekonomikë të interesuar”, bëhen këto ndryshime: 
1. Në pikën 1, pas emërtimit “Komisionit të Prokurimit Publik” shtohen fjalët “... në Sistemin e Ankesave Elektronike ...”.
2. Në pikën 3 bëhen këto ndryshime:
a) Në fjalinë e parë, togfjalëshi “... 7 (shtatë) ditë ...” zëvendësohet me “... 10 (dhjetë) ditë ...”;
b) Në fjalinë e dytë, togfjalëshi “... 5 (pesë) ditë ...” zëvendësohet me “... 7 (shtatë) ditë ...”.

Neni 44

[bookmark: _Hlk163809534]Paragrafi i katërt, i pikës 1, të nenit 101, “Hapat për shqyrtimin e ankesave në autoritetin/entin kontraktor”, shfuqizohet.

Neni 45

Në shkronjën “a”, të pikës 2, të nenit 103, “Vendimet e Komisionit të Prokurimit Publik”, pas fjalës “... të nenit ...” shtohet togfjalëshi “... 110 dhe ...”.

Neni 46

Në nenin 107, “Zbatimi dhe mbikëqyrja e kontratës”, bëhen këto ndryshime: 
1. Fjalia e parë, e pikës 3, ndryshohet, si më poshtë vijon:
 “Për t’u siguruar nëse cilësia e punëve, shërbimeve ose e mallrave është e njëjtë me cilësinë, për të cilën është shpallur fitues kontraktori, autoriteti/enti kontraktor për kontratat e lidhura në përfundim të procedurave me vlerë mbi kufirin monetar të prokurimeve me vlerë të vogël, të cilat kanë kohëzgjatje jo më pak se 6 muaj, duhet të monitorojë zbatimin e kontratës sipas një plani zbatimi.”.
2. Në pikën 4 bëhen këto ndryshime:
a) Në fjalinë e dytë, të paragrafit të parë, fjalët “... brenda 7 (shtatë) ditëve nga nënshkrimi i kontratës dhe në çdo rast para fillimit të zbatimit të saj ...” zëvendësohen me “... brenda 10 (dhjetë) ditëve nga nënshkrimi i kontratës ...”.
b) Paragrafi i dytë dhe paragrafi i katërt shfuqizohen.
c) Në paragrafin e tretë, togfjalëshi “... brenda 7 (shtatë) ditëve ...” zëvendësohet me “... brenda 10 (dhjetë) ditëve ...”.
3. Pika 5 shfuqizohet.
4. Pika 6 ndryshohet, si më poshtë vijon: 
[bookmark: _Hlk164765624] “6. Komisioni i ngritur nga titullari i autoritetit/entit kontraktor, sipas legjislacionit të fushës në fuqi është struktura përgjegjëse për ndjekjen me përpikëri të ecurisë së zbatimit të kontratës, për t’u siguruar se zbatimi bëhet sipas termave dhe kushteve të kontratës, në përputhje me kushtet e prokuruara dhe me legjislacionin në fuqi.
Struktura përgjegjëse për ndjekjen e zbatimit të kontratës, në funksion të legjislacionit të prokurimit publik ka këto përgjegjësi:
a) harton e ndjek ecurinë e planit të zbatimit të kontratës;
b) kryen monitorimin e zbatimit të detyrimeve të palëve në kontratë, në përputhje me termat dhe kushtet e specifikuar në kontratë;
c) administron dhe verifikon dokumentacionin e dorëzuar nga kontraktori, në përputhje me termat dhe kushtet e kontratës;
ç) sigurohet për kontrollin real e ligjor të kostove, cilësisë dhe afateve, kur është rasti;
d) menaxhon dhe trajton problematikat që shfaqen gjatë ekzekutimit të kontratës dhe që nuk sjellin domosdoshmërish ndryshime/modifikime/përshtatje të saj;
dh) raporton te titullari i autoritetit/entit kontraktor për problematikat e hasura apo për shkelje të dispozitave kontraktuale, duke propozuar edhe masat konkrete;
e) administron kërkesat për ndryshime/modifikime/përshtatje të zbatimit të kontratës dhe sigurohet që këto kërkesa të kalojnë për miratim në strukturat përkatëse, brenda afateve të përcaktuara në kontratë;
ë) mban korrespondencën e përditësuar me të gjitha dokumentet e shkëmbyera me kontraktorin lidhur me zbatimin e kontratës;
f) përgatit formularin e raportimit për zbatimin e kontratës, i cili, pasi miratohet nga titullari, i përcillet APP-së.
Titullari i autoritetit/entit kontraktor, pa cenuar detyrimet që lindin nga legjislacioni i fushës, mund të ngarkojë në urdhrin përkatës një ose disa nga anëtarët e strukturës përgjegjëse për ndjekjen e zbatimit të kontratës, për kryerjen e detyrave të veçanta, sipas shkronjave të sipërpërmendura.”.
5. Pikat 7 dhe 8 ndryshohen, si më poshtë vijon:
 “7. Në përfundim të kontratës, struktura e ngarkuar për ndjekjen e kontratës përgatit formularin e raportimit për korrektësinë dhe cilësinë e zbatimit të kontratës, duke pasqyruar në të të dhëna mbi ecurinë e zbatimit të kontratës, modifikimet e kryera në kontratë, nëse është rasti, problemet e hasura gjatë zbatimit dhe masat e marra për zgjidhjen e tyre, sipas rastit, si dhe informacion për likuidimin ose jo të kontratës. Për çdo situatë të raportuar në lidhje me ecurinë e zbatimit të kontratës, autoriteti/enti kontraktor pasqyron në formularin e raportimit rrethanat, arsyet dhe argumentimin përkatës mbi bazën e dispozitave ligjore, ku bazohet situata konkrete në zbatimin e kontratës.
8. Formularët e planit të zbatimit të kontratës dhe raportimit për zbatimin e kontratës, sipas parashikimeve të këtij neni, do të jenë në përputhje me udhëzimet e APP-së.”.
6. Fjalia e dytë, e pikës 9, ndryshohet, si më poshtë vijon:
 “Nëse çmimi gjatë kohës së zbatimit të kontratës për furnizimin me karburant, gazoil, benzol dhe karburant për ngrohje ndryshon në raport me çmimin e kontratës, atëherë autoritetet/entet kontraktore duhet të bëjnë likuidimin e mallit, sipas faturave periodike të shitjes, të lëshuara sipas legjislacionit tatimor në fuqi në lidhje me momentin e lëshimit të faturës, mbështetur në çmimin e bursës në ditën para lëshimit të faturës, të publikuar në Buletinin e Njoftimeve Publike, i dërguar nga Drejtoria e Përgjithshme e Doganave, i livruar sipas kushtit CIF-Shqipëri dhe i konvertuar sipas kursit zyrtar të këmbimit të Bankës së Shqipërisë të ditës para lëshimit të faturës.”.
7. Në pikën 10, fjalët “... , të publikuar në Buletinin e Njoftimeve Publike, dërguar ...” zëvendësohen me “... , të publikuar nga APP-ja pas dërgimit të këtij çmimi për publikim ...”.

Neni 47

Neni 108, “Raportimi në rastet e mospërmbushjes së detyrimeve kontraktuale”, shfuqizohet.

Neni 48

Shkronja “ç”, e pikës 1, të nenit 109, “Rastet për kryerjen e hetimit administrativ”, ndryshohet, si më poshtë vijon: 
 “ç) për monitorimin e zbatimit të kontratës së nënshkruar bazuar në dokumentacionin e administruar nga autoriteti ose enti kontraktor, nga momenti i nënshkrimit të kontratës dhe jo më vonë se 3 (tre) vjet nga përfundimi i zbatimit të saj.”.

Neni 49

Paragrafi i parë, i pikës 3, të nenit 110, “Procedura hetimore në procesin e përjashtimit të operatorëve ekonomikë”, ndryshohet, si më poshtë vijon: 
 “Çdo kërkesë e paraqitur në APP nga të tretët duhet të jetë e nënshkruar dhe e shoqëruar me dokumentacionin provues.
Në rast se kërkesa e paraqitur nuk është e nënshkruar dhe e shoqëruar me dokumentacionin provues, dërguesit i kthehet mbrapsht për plotësim.”.
 
Neni 50

Pas paragrafit të dytë, të pikës 2, të nenit 111, “Verifikimi i kryerjes së procedurave të prokurimit dhe monitorimi i zbatimit të kontratave”, shtohet fjalia, me këtë përmbajtje: 
 “Çdo kërkesë e paraqitur në APP nga të tretët duhet të jetë e nënshkruar dhe e shoqëruar me dokumentacionin provues.”.

Neni 51

Në nenin 113, “Refuzimi për bashkëpunim”, pas emërtimit “Agjencinë e Prokurimit Publik” shtohen fjalët “ ... ose moszbatimi brenda afatit i vendimeve të këtyre të fundit në mënyrë të pajustifikuar ...”.

Neni 52
Dispozita kalimtare

1. Procedurat e prokurimit të filluara para hyrjes në fuqi të këtij vendimi vazhdojnë sipas rregullave të prokurimit publik, në bazë të të cilave ato kanë filluar.
2. Në rast se një autoritet/ent kontraktor, pas marrjes së autorizimit nga Këshilli i Ministrave, ka negociuar drejtpërdrejt një marrëveshje konsulence me subjekte ndërkombëtare, sipas parashikimeve në pikën 2, të nenit 52, të ligjit nr. 16/2024, “Për disa shtesa dhe ndryshime në ligjin nr. 162/2020, “Për prokurimin publik”, dërgon një njoftim në Agjencinë e Prokurimit Publik për periudhën kalimtare 3-vjeçare.
3. Kryerja e trajnimit të detyrueshëm bazë dhe certifikimi pas kalimit me sukses të testimit përkatës për personat përgjegjës apo zyrtarët e strukturave organizative të prokurimit publik, sipas parashikimeve të nenit 33, të këtij vendimi, do të kryhet brenda 2 (dy) viteve nga hyrja në fuqi e këtij vendimi.
Gjatë 2 (dy) viteve të para pas hyrjes në fuqi të këtij vendimi, Shkolla Shqiptare e Administratës Publike merr masa për zhvillimin e testimeve në intervale të rregullta 2-mujore.

Neni 53
Dispozita të fundit

Ngarkohen autoritetet dhe entet kontraktore për zbatimin e këtij vendimi
Ky vendim hyn në fuqi 15 ditë pas botimit në Fletoren Zyrtare.

KRYEMINISTËR
Edi Rama

